text: Sygeplejersker inviteret på jobdating
  30 november 2017 kl. 06.14
  Arbejdsløsheden blandt de nyuddannede sygeplejersker er lige nu helt i bund. Derfor gør arbejdsgiverne hvad de kan for at tiltrække de bedste.
  Nyuddannede sygeplejersker, der er på vej ud på jobmarkedet, er en eftertragtet vare. I Region Syddanmark er arbejdsløsheden nede under en procent. Derfor er der kamp om arbejdskraften.
  80 sygeplejestuderende, der bliver færdiguddannet til februar, var derfor inviteret med på jobdating i Esbjerg.
  Her fik de mulighed for at besøge flere forskellige arbejdsgivere, der har brug for ny arbejdskraft.
  Lige nu er der 93 jobopslag i Region Syddanmark og 136 i Region Midtjylland, hvor der bliver søgt efter en sygeplejerske.
  